Владимир Манчев
Владимир Иванов Манчев е бивш български футболист, треньор. 

Част е от титулярния състав на националите за Евро 2004.

Ранни години 
Владимир Манчев започва с футболната си кариера в родния си град Пазарджик, където играе за юношеските формации на ФК Хебър. През 1996 е привлечен в юношеската формация на ЦСКА. Преотстъпен е на Спартак (Плевен) през лятото на същата година, където играе и един сезон в „А“ група. През следващия сезон е част от състава на Янтра, а през пролетта на 1998 отново е част от Хебър, където е забелязан от Димитър Пенев и върнат в ПФК ЦСКА (София) през лятото на годината.

Професионална кариера 
Манчев се включва успешно в ЦСКА, където си партнира в атака с Димитър Бербатов, Любослав Пенев и Асен Букарев. За престоя си в ЦСКА Манчев вкарва 41 гола за 86 мача. През сезон 2001/02 на А група става голмайстор на България и печели приза Футболист на футболистите. През лятото на 2002 е продаден на френския гранд Лил за 4,5 млн. лева. Нападателят се включва успешно във френския отбор, където остава до есента 2004 г., когато е продаден на испанския Леванте. За два сезона с Леванте Манчев изиграва 60 мача и вкарва 20 гола, като успява да помогне на отбора си да се завърне в Примера дивисион. През сезон 2006/07 той постепенно губи титулярното си място и през януари 2007 е преотстъпен на Реал Валядолид в Сегунда дивисион. Във Валядолид изиграва 17 мача и вкарва 6 гола, с което помага на отбора да спечели промоция за Първа дивизия През лятото на 2007 преминава в Селта Виго, където играе под ръководството на Христо Стоичков. След като Стоичков напуска отбора, Манчев губи титулярната си позиция и впоследствие напуска тима. През пролетта на 2008 играе отново в Валядолид, а от 22 октомври 2008 се завръща в ЦСКА.

Само три дни след повторното завръщане в ЦСКА на 25 октомври 2008 г. допринася за победата на своя отбор с 2:1 срещу ПСФК Черноморец (Бургас) в домакинския мач от А ПФГ, като отбелязва и двата гола. В следващия кръг на А ПФГ напуска контузен в началото на първото полувреме в дербито с „Левски“. След излекуваната контузия се завръща на терена в домакинския мач срещу „Литекс“ от 14-ия кръг на А ПФГ, игран на 23 ноември. ЦСКА побеждава с 2:0 като и двата гола са дело на Манчев. Получава злощастна контузия в последния 15-и кръг на полусезона срещу Локомотив Мездра (2:2 като основна заслуга и за двата гола има Манчев), която му попречва да играе до края на сезона.

Манчев се завръща във футбола през 2010/2011 година, като води предсезонна подготовка с отбора на Академик (София), но получава предложение от Локомотив (София) и подписва договор с железничарите за 3 години.

През зимната пауза на 2018 г. е назначен заедно с Христо Янев като скаут в ЦСКА. Помощник на временния треньор на ЦСКА, Христо Янев.

Успехи 
 Носител на Купа на България за 1999 с ЦСКА.
 Вицешампион през 2000 и 2001 и бронзов медалист през 2002 г.
 Има 93 мача и 42 гола в „А“ група
 За 16 мача и 6 гола за Купата на УЕФА (13 (5) с ЦСКА и 3 (1) с Лил)
 Участник на ЕВРО 04 в Португалия.
 Има 19 мача и 3 гола за националния отбор.
 Носител на Купа на България за 2016 с ЦСКА (като помощник-треньор)
 Шампион на Югозападна „В“ група за 2015/2016 г. с ЦСКА (София) (като помощник-треньор)

Статистика по сезони

Външни препратки 
 Профил на Манчев в сайта на Селта

Източници 

Родени в Пазарджик
Български футболисти
Футболисти на „Спартак“ (Плевен)
Футболисти на Хебър (Пазарджик)
Футболисти на ПФК ЦСКА (София)
Футболисти на Лил ОСК
Футболисти на Янтра (Габрово)
Футболисти на Локомотив (София)
Български футболисти във Франция
Български футболисти в Испания
Футболисти на ФК Селта
Футболисти на Леванте УД